شہری صحافت
صحافت کی تاریخ میں صحافیوں ہی کا طبقہ اپنی آواز کو لوگوں تک پہنچانے کے لیے واحد ذریعہ ہوتے تھے لوگ ڈرا کرتے تھے کہ ایسا نہ ہو اخبار میں میرے خلاف کوئی خبر چھپ جائے مگر پھر وقت بدلا سوشل میڈیا نے مورچہ سنبھالا اور کئی لوگوں نے شہری صحافت انگریزی Citizen journalism کا رخ کیا جو غیر پیشہ ہو کر بھی لوگوں کے رو بہ رو روایتی اور غیر روایتی طریقوں سے معلومات کو فراہم کرنے کے کام میں لگ گئے سماجی میڈیا پر مختلف فورم کے ذریعے لوگ اپنی سوچ دوسروں تک پہنچاتے ہیں سماجی میڈیا پر اپ لوڈ کیے جانے والے مواد کی معروضیت ایک اہم سوال رہا ہے مگر ماہرین اس بات پر متفق ہیں کہ سوشل میڈیا بھی عوام کے اظہارکا مؤثر ذریعہ ہے دنیا بھر میں ذرائع ابلاغ کی آزادی کے مختلف ماڈل ہیںبرطانیہ ہمیشہ سے آزاد ئ صحافت کا چیمپئن رہا ہے برطانیہ میں اخبارات اور الیکٹرونک میڈیا کو ریاستی اداروں اور غیر ریاستی اداروں کے بارے میں اطلاعات کی فراہمی کا مکمل حق حاصل ہے جس طرح روایتی میڈیا کو مکمل آزادی ہے اسی طرح برطانیہ میں سوشل میڈیا پر بھی مواد کو آزادانہ طور پر اپ لوڈ کرنے کی آزادی ہے ریاستی ادارے روایتی میڈیا کے ساتھ سوشل میڈیا کی نگرانی کا فریضہ انجام نہیں دیتے ہیں